- Hindi News
- National
- केरल में 247 स्वयं सेवकों की हत्या का विरोध, बालोद में रैली निकालकर प्रदर्शन
केरल में 247 स्वयं सेवकों की हत्या का विरोध, बालोद में रैली निकालकर प्रदर्शन
बस स्टैंड में बुधवार को दोपहर 2 बजे राष्ट्रीय सुरक्षा मंच के माध्यम से जिले भर के कई संगठन के लोग एक होकर मार्क्सवादी कम्युनिस्ट पार्टी के खिलाफ नारे लगाए। शाम 4.50 बजे बस स्टैंड से रैली निकाल कर भाजपा, आरएसएस व कई संगठन के लोगों ने कलेक्टोरेट में राष्ट्रपति व प्रधानमंत्री के नाम ज्ञापन सौंप कर केरल सरकार को तत्काल बर्खास्त करने की मांग की है।
प्रांतीय किसान संगठन मंत्री तुला राम धीवर ने कहा कि मार्क्सवादी कम्युनिस्ट पार्टी के लोगों ने 247 स्वयं सेवकों की हत्या कर दी है। आवाज उठाने वाले हिंदुओं को मारा जा रहा है। वहां की वर्तमान स्थिति ऐसी हो गई है कि भारत माता के नारा लगाने वाले को मार्क्सवादियों के द्वारा मार दिया जाता है। इस तरह की घटना को जल्द से जल्द नहीं रोका गया तो भारत के हिंदु चुप नहीं रहेगें।
किसान संगठन मंत्री तुला राम धीवर ने कहा कि हमारी सभ्यता सभी को साथ लेकर चलने की। इस दौरान भाजपा महामंत्री कृष्णकांत पवार, देवेन्द्र जायसवाल, राकेश यादव, विरेन्द्र साहू, प्रीतम साहू, छगन साहू ने संबोधित करते हुए केरल सरकार की बर्खास्तगी की मांग की।
बालोद. नए बस स्टैंड से रैली निकाली, जो शहर की प्रमुख सड़कों से गुजरी, कलेक्टोरेट की ओर बढ़ते संगठन के लोग।
धर्म परिवर्तन करवाने वालों पर कार्रवाई की मांग
भाजपा जिला अध्यक्ष लेखराम साहू ने कहा कि वर्तमान में कई जगह विवाद की बातें सुनाई पड़ती है। कुछ लोग लालच देकर धर्म परिवर्तन करा रहे हैं। जिनके खिलाफ भी कार्रवाई होनी चाहिए। हिंदुओं के ऊपर अत्याचार करने वाले सरकार को गद्दी में बैठने का अधिकार नहीं। इस दौरान प्रतिभा चौधरी, पवन साहू, दयानंद साहू, कमलेश सोनी, रश्मि प्रेम साहू, सुरेन्द्र देशमुख, डामेश्वरी कौशल साहू, मेहत्तर नेताम, बलराम गुप्ता, तोमन साहू, सुशीला सेवक साहू उपस्थित थे।
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva hin_Deva hin_Deva